Na temelju članka 289. Zakona o socijalnoj skrbi (''Narodne novine'' broj 18/22, 46/22, 119/22, 71/23, 156/23. i 61/25) i članka 30. Statuta Općine Novo Virje (''Službeni glasnik Koprivničko-križevačke županije'' broj 4/21), Općinsko vijeće Općine Novo Virje na 5. sjednici održanoj 16. prosinca 2025. donijelo je 

P  L A N
javnih potreba u socijalnoj skrbi na području Općine
Novo Virje u 2026. godini

I.

         Planom  javnih potreba u socijalnoj skrbi na području Općine Novo Virje u 2026. godini (u daljnjem tekstu: Program), utvrđuje se način ostvarivanja javnih potreba u socijalnoj skrbi i financijska sredstva za njegovo provođenje.

II.
         
        Javne potrebe u socijalnoj skrbi ostvarit će se kroz rad Socijalnog vijeća Općine Novo Virje, općinskog načelnika, Jedinstvenog upravnog odjela Općine Novo Virje, Kluba ''Mariška'' i Društva crvenog križa Đurđevac.      

III.
         
        Sredstva za javne potrebe u socijalnoj skrbi raspoređuju se za:

· tekuće donacije - građanima i kućanstvima – 1.000,00 eura,
· sufinanciranje cijene prijevoza učenicima srednjih škola  i studentima -                                                                                   13.000,00 eura,  
· darove za djecu - 3.000,00 eura,
· pomoć starijim i nemoćnim osobama (troškovi gerontodomaćice) -                                                          10.000,00 eura,
· opremu za novorođenčad - 3.000,00 eura,
· Društvo Crvenog križa Đurđevac – 1.500,00 eura,    
· sufinanciranje umirovljenika - 17.000,00 eura,
· provođenje Programa ''Brižne ruke podravske'' -  63.200,00 eura,
· jednokratne pomoći srednjoškolcima – 7.000,00 eura.
      
UKUPNO: 118.700,00 eura.
 
IV.

Sredstva iz točke III. ovog Plana doznačivati će se na temelju zaključaka Socijalnog vijeća i općinskog načelnika te odluka Općinskog vijeća Općine Novo Virje, a prema mogućnostima Proračuna Općine Novo Virje za 2026. godinu.


V.

        Ovaj Plan objavit će se u ''Službenom glasniku Koprivničko – križevačke županije'', a stupa na snagu 1. siječnja 2026. godine.

